Cåzaedjisse

On (ene) cåzaedjisse (on pôreut dire eto: on parolî, ene parolresse), c' est on scrijheu u ene sicrijheuse ki fwait les cåzaedjes d' ene tchanson.

 Kékès bayeyes sol mestî 
Li cåzaedjisse toutche ene pårteye des abondroets d' ene tchanson k' est tchantêye divant les djins, å posse, al tévé, evnd. 

Les cåzaedjisses polèt askepyî des tecses zels-minmes e walon, u ratourner des paroles di des tchansons dins des ôtes lingaedjes, copurade li francès. Mins les parolîs d' mestî ni fwaiynut nén çoula voltî, ca adon, i n' toutchèt nén tant des çanses po leus abondroets 

On cåzaedjisse pout esse on scrijheu di totès sôres di sacwè, aprume des arimés. Mins i pout esse eto onk ki n' fwait ki çoula.

Cwand c' est l' tchanteu lu-minme ki fwait les paroles di ses tchansons, et l' muzike, on l' lome on tchanteu compôzeu scrijheu.

 Sacwants rlomés cåzaedjisses e walon 
 Henri Bragard a fwait les tecses di sacwants tchansons rlomêyes dins l' Payis d' Måmdiy.
 André Gauditiaubois, cåzaedjisse da William Dunker.
 Philippe Antoine, po Mimile.
 Guy Fontinne eyet Georges Simonis ont fwait des cåzaedje di tchanson po Véronique Roba, Jacques Lefebvre et co ds ôtes.
 Cåzaedjisses da Bob Dechamps : M. Drouet, Freddy Neufort, G. Legrand, A. Dohet, F. Montreuil, G. Manet, André Hancre.

Categoreye:Mestîs
Categoreye:Tchansons